
ROZSUDOK V MENE SLOVENSKEJ REPUBLIKY Mestský súd Bratislava IV v konaní pred sudkyňou JUDr. Lenkou Vaškovou v právnej veci žalobcu: Slovenská V., E..L.., L. L. Z. XX/XX, XXX XX F. - L. Y., K.I.: XX XXX XXX, proti žalovanému: C.X. Q., W.. XX.XX.XXXX, M. F. L. XXXX/X, F. - T., o zaplatenie 500,- Eur s príslušenstvom, takto rozhodol: I. Žalovaný je povinný zaplatiť žalobcovi sumu vo výške 500,- Eur, a to všetko do 3 dní odo dňa právoplatnosti rozsudku. II. Žalobcovi sa voči žalovanému nárok na náhradu trov konania n e p r i z n á v a. odôvodnenie: 1. Návrhom doručeným Okresnému súdu F. F. v upomínacom konaní dňa 06.05.2024 sa žalobca domáhal, aby súd zaviazal žalovaného na zaplatenie sumy 500,- Eur. Žalobca svoju žalobu odôvodnil tým, že na základe Zmluvy o vymáhaní pohľadávok štátu č. X/XXXX/CPP zo dňa 31.07.2023, uzatvorenej medzi Z. T. T., so sídlom W. L. XX, XXX XX F., K.: XXXXXXXX, v postavení správcu pohľadávky štátu a žalobcom ako poverenou osobou (ďalej len " Zmluva"), postúpil správca pohľadávky štátu právo vymáhať (konsolidovať) pohľadávku štátu vo výške 500,- €, ktorú žalobca v tomto konaní uplatňuje. Zmluva je povinne zverejňovanou zmluvou podľa ust. § 5a ods. 2 zákona č. 211/2000 Z.z. o slobodnom prístupe k informáciám z dôvodu, že poverená osoba je povinnou osobou v zmysle ust. § 2 ods. 2 citovaného zákona. S poukazom na uvedené bola Zmluva o vymáhaní pohľadávok štátu č. X/XXXX/CPP zverejnená v Z. C. A. dňa XX.XX.XXXX pod č. A.. Uplatňovaný nárok predstavuje neuhradený preddavok na úhradu paušálnej odmeny správcu vo výške 500,- €, ktorý je žalovaný povinný zaplatiť na účet súdu pred podaním návrhu na vyhlásenie konkurzu, a to podľa § 13 v spoj. s § 167 a) Zákona č. 7/2005 Z.z. o konkurze a reštrukturalizácii a o zmene a doplnení niektorých zákonov. V zmysle ust. § 24i zákona č. 327/2005 Z.z. o poskytovaní právnej pomoci osobám v materiálnej núdzi je hodnotu poskytnutého preddavku na úhradu paušálnej odmeny správcu v konaní o oddlžení žalovaný povinný vrátiť Z. T. T. v mesačných splátkach do troch rokov od jeho poskytnutia. Konkurz na majetok žalovaného bol vyhlásený uznesením Okresného súdu F. K. A. H. XX.XX.XXXX T. L.. A..XXOdK/XXX/ XXXX, ktoré bolo zverejnené v I.: XXX/XXXX zo dňa XX.XX.XXXX. 2. Okresný súd F. F. vydal dňa 14.03.2024 platobný rozkaz sp. zn. XXUp/XXX/XXXX, ktorý sa nepodarilo doručiť žalovanému do vlastných rúk. Na základe žiadosti žalobcu o pokračovanie v konaní bola vec postúpená tunajšiemu súdu. Súdu sa nepodarilo doručiť žalobu žalovanému na adresu evidovanú v registri obyvateľov, a nepodarilo sa zistiť skutočný pobyt žalovaného. Súd preto doručil žalobu žalovanému oznámením o podanej žalobe na úradnej tabuli a na webovej stránke súdu. Žaloba sa považuje po 15 dňoch od zverejnenia oznámenia za doručenú Žalovaný sa k žalobe nevyjadril a v konaní ostal nečinný.
3. Súd prejednal a rozhodol vec bez nariadenia pojednávania v súlade s ustanovením § 297 písm. b/ zákona č. 160/2015 Z.z. Civilného sporového poriadku (ďalej len „CSP“), nakoľko predmetom konania je otázka jednoduchého právneho posúdenia veci, skutkové tvrdenia strán neboli sporné a hodnota sporu bez príslušenstva neprevyšuje 1.000,- eur. Rozsudok bol verejne vyhlásený dňa 21.10.2025, miesto a čas jeho verejného vyhlásenia boli v súlade s ustanovením § 219 ods. 3 CSP oznámené na úradnej tabuli súdu a súčasne na webovej stránke súdu. Strany sa na verejné vyhlásenie rozsudku nedostavili. 4. Súd sa oboznámil s obsahom žaloby, vykonal dokazovanie oboznámením sa s obsahom listinných dôkazov predložených žalobcom a to: Zmluva o vymáhaní pohľadávok štátu č.X/XXXX/CPP zo dňa 31.07.2023, príloha č. 1 k Zmluve, výpis z výdavkového účtu zo dňa 28.09.2018 a zistil tento skutkový stav. 5. Z výpisu z výdavkového účtu vyplýva, že dňa 28.09.2018 bola z tohto účtu Z. T. T. na účet Okresného súdu F. K. poukázaná suma vo výške 500,- eur, ktorou Z. T. T. uhradilo za žalovaného preddavok na úhradu paušálnej odmeny správcu. Uznesením Okresného súdu F. K. zo dňa 11.10.2018 pod sp. zn.XXOdK/XXX/XXXX, ktoré bolo zverejnené v I.: XXX/XXXX A. H. XX.XX.XXXX, bol vyhlásený konkurz na majetok žalovaného. Z uznesenia je zrejmé, že konkurz bol vyhlásený na návrh žalovaného, ako dlžníka, ktorý bol v konaní zastúpený Z. T. T., so sídlom W.Y. L. XX, XXX XX F.. 6. Podľa výpisu z Prílohy č. 1 k Zmluve o vymáhaní pohľadávok štátu č. X/XXXX/CPP postúpilo Z. T. T. na žalobcu pohľadávku vo výške 500,- eur, identifikovanú ako Vrátenie poskytnutého preddavku v zmysle § 24i zákona č. 327/2005 Z.z. 7. Podľa § 24h ods. 4 a 5 zákona č. 327/2005 Z.z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. (ďalej len „zákon o poskytovaní právnej pomoci osobám v materiálnej núdzi“) v znení účinnom do 28.2.2019, (4) právna pomoc v konaní o oddlžení zahŕňa a) zastupovanie dlžníka v konaní o oddlžení do ustanovenia správcu, b) poskytnutie preddavku na úhradu paušálnej odmeny správcu v konaní o oddlžení konkurzom na účet príslušného súdu, ak je dlžníkovi poskytovaná právna pomoc. (5) V konaní o oddlžení konkurzom zastupuje dlžníka centrum; v odôvodnených prípadoch môže dlžníka zastupovať advokát určený centrom. 8. Podľa § 24i zákona o poskytovaní právnej pomoci osobám v materiálnej núdzi, hodnotu poskytnutého preddavku na úhradu paušálnej odmeny správcu v konaní o oddlžení je dlžník povinný vrátiť centru v mesačných splátkach do troch rokov od jeho poskytnutia; výška mesačných splátok sa určí v dohode o splátkach, ktorú uzatvára centrum a dlžník. Na dohodu o splátkach sa primerane použijú ustanovenia § 657 a 658 Občianskeho zákonníka. 9. Podľa § 166c ods. 1 písm. b/ zákona č. 7/2005 Z.z. o konkurze a reštrukturalizácii a o zmene a doplnení niektorých zákonov, oddlžením nie je dotknutá pohľadávka z právnej pomoci poskytnutej dlžníkovi Centrom právnej pomoci v súvislosti s konaním o oddlžení. 10. Podľa § 15 ods. 1 písm. a) zákona č. 374/2014 Z.z. o pohľadávkach štátu a o zmene a doplnení niektorých zákonov, zmluvou o vymáhaní pohľadávky štátu správca postupuje na poverenú osobu právo uplatňovať pohľadávku štátu. 11. Podľa § 15 ods. 2 zákona č. 374/2014 Z.z. o pohľadávkach štátu a o zmene a doplnení niektorých zákonov, poverená osoba je na základe zmluvy o vymáhaní pohľadávky štátu oprávnená a) uplatňovať pohľadávku štátu, zabezpečiť k nej exekučný titul a vymáhať ju, b) konať voči dlžníkom, pred príslušnými orgánmi a tretími osobami pri uplatňovaní pohľadávky štátu; písomné splnomocnenie sa nevyžaduje, c) konať vo vlastnom mene, na vlastný účet a v prospech správcu, d) prijať plnenie, ktorým sa plní dlh voči správcovi. 12. Na základe vykonaného dokazovania mal súd za preukázané, že Z. T. T., v rámci poskytnutej právnej pomoci v konaní o oddlžení, poskytlo žalovanému ako dlžníkovi preddavok na úhradu paušálnej odmeny správcu vo výške 500,- eur, ako to vyplýva z predloženého výpisu z účtu vedeného v Š. T.. Žalovaný bol v zmysle citovaných zákonných ustanovení povinný vrátiť hodnotu poskytnutého
preddavku centru v mesačných splátkach do troch rokov od jeho poskytnutia, teda od 28.09.2018. Pretože si žalovaný svoju povinnosť nesplnil ani len čiastočne, bola pohľadávka voči žalovanému vo výške 500,- eur, na základe zmluvy o vymáhaní pohľadávok štátu č. X/XXXX/CPP uzatvorenej dňa 31.07.2023 medzi Z. T. T., v postavení správcu pohľadávky štátu, a žalobcom, ako poverenou osobou, postúpená na žalobcu, ktorý je oprávnený vykonávať konsolidáciu pohľadávok štátu. Žalovaný nijako nerozporoval tvrdenia žalobcu o tom, že nevrátil sumu vo výške 500,- eur. Vzhľadom na uvedené súd žalobe vyhovel v plnom rozsahu a zaviazal žalovaného na zaplatenie dlžnej sumy tak, ako je to uvedené v I. výroku tohto rozsudku. 13. Podľa § 262 ods.1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 14. Podľa § 255 ods.1 CSP, súd prizná strane náhradu trov konania podľa pomeru jej úspechu vo veci. 15. Hoci mal žalobca vo veci plný úspech, súd mu v zmysle § 255 ods. 1 a § 262 ods. 1 Civilného sporového poriadku nepriznal nárok na náhradu trov konania, nakoľko mu v konaní žiadne trovy nevznikli a tieto si v konaní ani neuplatňoval. Poučenie: Proti rozsudku je prípustné odvolanie v lehote 15 dní od doručenia rozsudku na súde, proti ktorého rozsudku smeruje. Odvolanie môže podať strana, v ktorej neprospech bolo rozhodnutie vydané. Odvolanie len proti odôvodneniu rozhodnutia nie je prípustné. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Prostriedky procesného útoku alebo prostriedky procesnej obrany, ktoré neboli uplatnené v konaní pred súdom prvej inštancie, možno v odvolaní použiť len vtedy, ak a) sa týkajú procesných podmienok, b) sa týkajú vylúčenia sudcu alebo nesprávneho obsadenia súdu,
c) má byť nimi preukázané, že v konaní došlo k vadám, ktoré mohli mať za následok nesprávne rozhodnutie vo veci alebo d) ich odvolateľ bez svojej viny nemohol uplatniť v konaní pred súdom prvej inštancie. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona.

Zdroj: KAUZIS.SK – https://www.kauzis.sk/judikatura/r/ECLI:SK:MSBA4:2025:6124243671.2 (dáta aktuálne k 13. 11. 2026). Záväzné je znenie zverejnené súdom.




